Soektog na peuter eindig tragiesSoek-en-reddingswerkers op die toneel waar die seuntjie verdwyn het. Foto: Rusa Die tweejarige seuntjie wat Dinsdag by ŉ rivier in Ndwedwe in KwaZulu-Natal vermis geraak het terwyl sy pa sy voertuig op die rivieroewer gewas het, is dood gevind. Reaction Unit South Africa (Rusa) sê die kind se familie het sy liggaampie tussen die digte plantegroei langs die rivieroewer gevind. Daar word vermoed dat hy verdrink het. Die seuntjie het voor sy verdwyning op die rivieroewer gestaan terwyl sy pa sy Toyota Fortuner gewas het. Die voertuig was langs die rivier parkeer. ’n Soektog is van stapel gestuur nadat die pa sy kind uit die oog verloor het en ’n inwoner die owerhede ontbied het om na die kleinding te help soek. Soek-en-reddingswerkers op die toneel waar die seuntjie verdwyn het. Foto: Rusa